Here is a page extracted from Wikipedia that may contain CSS, HTML, and a lot of unformatted text.

Title: Ziziphus jujuba
Content: O chincholero (Ziziphus jujuba (Miller, 1768)) ye una especie de planta d'a orden d'os Rosales y familia Rhamnaceae que aconsigue una altaria de 5 a 12 metros con ramas espinosas. As fuellas son de color verda brilant, ovadas y agudas, de 2 a 7 centimetros de luengo y de 1 a 3 centimetros d'amplo. As flors son chicotas, de 5 mm d'amplo, con cinco petalos de color verda amarillenca. Lo fruito ye una drupa ovalada comestible de 1,5 a 3 centimetros y se diz "chinchol" u "chincholo"; cuan ye inmaduro ye de color verda suau, con a consistencia y lo gusto d'una mazana con menor acidez, madurando de parda a negra vrioleta y eventualment corrucada, pareixendo un dátil chicot.

O chincholero estió domesticau en o sud d'Asia en l'anyo 9000 a. C. L'arbol tolera una ampla gama de temperaturas y plevidas, encara que requiere veranos calurosos y augua pro pa una fructificación acceptable. A diferencia d'a mayoría d'as atras especies d'o chenero, tolera hibiernos pro fredos, sobrevivindo a temperaturas de dica -15 °C, y l'arbol, per eixemplo, se cautiva comunament en Pequín. Ista ampla tolerancia permite que lo chincholero creixca en habitats montanyosos u deserticos, a tota hora que haiga acceso l'augua subterrania mientres tot o verano.

Os lugarenyos afirman que un antigo arbol de chincholero en a ciudat d'Al-Qurnah, Irak, ye l'"Arbol d'a Conoixencia" mencionau en a Biblia. L'arbol ye un puesto turistico en a ciudat.

Referencias

Vinclos externos 

Ziziphus
Árbols presents en Aragón